На основу члана 77., а у вези са чланом 78. Закона о приватизацији ("Сл. гласник РС", бр. 83/2014, 46/2015, 112/2015 и 20/2016 - аутентично тумачење), члана 157. став 1. тачка 9) Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018), члана 32. тачка 6. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. Закон), члана 2а., члана 67. став 4. тачка 3) Закона о пореском поступку и пореској администрацији ("Сл. гласник РС", бр. 80/2002, 84/2002 - испр., 23/2003 - испр., 70/2003, 55/2004, 61/2005, 85/2005 - др. закон, 62/2006 - др. закон, 63/2006 - испр. др. закона, 61/2007, 20/2009, 72/2009 - др. закон, 53/2010, 101/2011, 2/2012 - испр., 93/2012, 47/2013, 108/2013, 68/2014, 105/2014, 91/2015 - аутентично тумачење, 112/2015, 15/2016, 108/2016, 30/2018, 95/201, 86/2019, 144/2020 и 96/2021), Закључка Владе Републике Србије 05 Број: 023-1438/2021-1 од 18.02.2021. године, Закључка Владе Републике Србије 05 Број: 023-8981/2021-1 од 30.09.2021. године и члана 41. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања“, број 11/2013, 5/17 и 14/17), Скупштина општине Владичин Хан на седници одржаној дана 26.12.2021. године, донела је

**ОДЛУКУ О КОНВЕРЗИЈИ ПОТРАЖИВАЊА**

**ПОВЕРИОЦА У ТРАЈНИ УЛОГ ХОЛДИНГ КОМПАНИЈЕ**

**ПАМУЧНИ КОМБИНАТ „YUMCO“ А.Д. ВРАЊЕ**

Члан 1.

Даје се сагласност да се као мера у поступку усвајања Унапред припремљеног плана реорганизације (у даљем тексту: УППР), привредног друштва Холдинг компанија Памучни комбинат „YUMCO“ а.д. Врање ( у даљем тексту: Друштво), потраживања Општине Владичин Хан и јавних предузећа чији је оснивач Општина Владичин Хан према Друштву по основу неплаћених уступљених јавних прихода и прихода по основу пружених услуга насталих након 30.06.2020. године па до дана 26.05.2021. године са припадајућом каматом до дана доношења Закључка Владе Републике Србије 05 Број: 023-8981/2021-1 од 30.09.2021. године, конвертују у трајни улог Друштва, а све у складу са записником Пореске управе – Филијала Врање.

Члан 2.

Овлашћују се предсеник општине Владичин Хан Горан Младеновић да спроведe све правне радње по овој одлуци.

Члан 3.

Овом одлуком ставља се ван снаге Одлука Скупштине општине Владичин Хан о конверзији потраживања повериоца у трајни улог у капиталу Холдинг компаније Памучни комбинат „YUMCO“ а.д. Врање број:06-15/12/18-IV/04 од 11.02.2018. године.

Члан 4.

Одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-130/6/21-I**

**ПРЕДСЕДНИЦА,**

**Данијела Поповић**